Document ID: 32004D0637

ODLOČBA KOMISIJE
z dne 8. septembra 2004
ki odobrava drugo fazo tehničnega akcijskega načrta 2004 za izboljšavo kmetijskih statistik
(notificirano pod dokumentarno številko K(2004) 3374)
(2004/637/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Odločbe 96/411/ES Sveta z dne 25. junija 1996, ki ureja izboljšanje kmetijskih statistik Skupnosti (1) in zlasti členov 4(1) in 6(2),
ob upoštevanju naslednjega:
(1)
V skladu z Odločbo 96/411/ES Komisija vsako leto postavi tehnični akcijski načrt za kmetijske statistike.
(2)
Bistveno je izboljševanje informacij o fizičnih podatkih o evropskem kmetijstvu in vzpostavitev informacijskih sistemov o strukturi kmetijskih pridelav v državah pristopnicah, zaradi izvajanja ustreznih politik Skupnosti.
(3)
V skladu z Odločbo 96/411/ES Skupnost finančno sodeluje pri stroških, ki nastajajo za vsako Državo članico zaradi prilagoditev nacionalnih sistemov ali zaradi pripravljalnih del, ki so povezana z novimi ali naraščajočimi potrebami, za katere je potrebno poskrbeti v okviru tehničnega akcijskega načrta.
(4)
Potrebno je uskladiti določene akcije, ki so bile začete v okviru predhodnih akcijskih načrtov in spremljati vložene napore.
(5)
Zaradi širitve, ki se bo izvršila v teku leta 2004, je potrebna izvedba akcijskega načrta za leto 2004 v dveh fazah. Prva faza tega akcijskega načrta je bila odobrena z Odločbo Komisije 2004/366/ES z dne 13. aprila 2004 (2). Sedaj je potrebno sprejeti še drugo fazo omenjenega akcijskega načrta.
(6)
Predvideni ukrepi v zvezi s to odločbo so skladni z mnenjem stalnega odbora za kmetijsko statistiko -
SPREJELA NASLEDNJO ODLOČBO:
Člen 1
Odobrena je druga faza tehničnega akcijskega načrta 2004 za izboljšavo kmetijskih statistik (TAPAS 2004 - faza 2), ki je prikazana v Prilogi.
Člen 2
Ta odločba je naslovljena na države članice.
V Bruslju, 8. septembra 2004

Labels: 4
6